Ana Martínez de Luco

Ana Martínez de Luco (Urrunaga, Araba, 1960) moja euskalduna da, New Yorkeko (Estatu Batuak) irabazi asmorik gabeko Sure We Can birziklapen-zentroaren sortzailea.

Ibilbidea 
Martinez Euskal Herrian jaio zen eta 19 urterekin moja sartu zen. Kristau Komunitaterako Ahizpen antolaketakoa da. Asiatik pasatu ondoren 2004an, New Yorkera joan zen bizitzera, eta, hiru urte geroago, 2007an, Sure We Can birziklatze-zentroa sortu zuen Brooklynen. Leku hau New York hiriko irabazi asmorik gabeko birziklatze zentro bakarra da. Bertan kudeatzen dituzte jendeak kalean bildutako lata, botila eta bestelako ontziak. 

Martinezen helburuetako bat da lan duina sortzea birziklatzen diharduten pertsonentzat, besteak beste, etorkinak, ezinduak, adinekoak eta etxerik gabeko pertsonak. Tailerrak zuzentzen ditu, eta langileei kooperatibei buruzko eskolak ematen dizkie. 2016an, Martinezek Sure We Can GKEko zuzendaritza-postuari uko egin zion.

Erreferentziak 

Emakume aktibistak
Ekologistak
Mojak